комисиони.
 ф) Дъмпингов марж
 (51)
 За всяка включена в извадката група Комисията сравни среднопретеглената нормална стойност за всеки вид на сходния продукт в държавата аналог със среднопретеглената експортна цена на съответния вид на разглеждания продукт в съответствие с член 2, параграфи 11 и 12 от основния регламент.
 (52)
 Въз основа на изложеното по-горе среднопретеглените дъмпингови маржове, изразени като процент от цената CIF на границата на Съюза без платено мито, са, както следва:
 Дружество
 Дъмпингов марж (%)
 група Baoding
 21,1
 група Dicastal
 8,9
 група Lioho
 25,9
 група Wanfeng
 23,2
 й) Заключение относно дъмпинга по време на разследвания период в рамките на прегледа
 (53)
 Комисията установи, че китайските производители износители са продължили (макар и в по-малък обем отколкото при първоначалното разследване) да изнасят колела от алуминий за Съюза на дъмпингови цени по време на разследвания период в рамките на прегледа.
 3. Доказателства за вероятност от продължаване на дъмпинга
 (54)
 Комисията анализира допълнително дали съществува вероятност от продължаване на дъмпинга, ако срокът на действие на мерките изтече. При този анализ бяха взети предвид китайският производствен капацитет и китайският свободен капацитет, поведението на китайските износители на други пазари, състоянието на вътрешния пазар на Китай и привлекателността на пазара на Съюза.
 3.1. Производствен капацитет и свободен капацитет в КНР.
 (55)
 Съгласно доклада „Global and China Automotive Wheel Industry Report 2012—2013“ общият капацитет за производство на колела от алуминий в Китай е възлизал на 180 милиона единици, а продажбите — на само 120 милиона единици, което прави свободен капацитет от 60 милиона колела (13) в края на 2012 г.
 (56)
 Общият деклариран производствен капацитет на оказалите съдействие 21 китайски производители износители възлиза на 91 804 845 единици и средният им деклариран процент на използване на капацитета е 87 %, което означава, че свободният капацитет е в размер на около 12 милиона единици.
 (57)
 Тези цифри обаче представляват само част от общия производствен и свободен капацитет на КНР. Освен оказалите съдействие 21 дружества, при разследването бяха идентифицирани допълнително поне 67 (14) други производители на колела от алуминий, които извършват стопанска дейност в Китай (които, според някои източници, най-вероятно са няколко стотин (15)). За 28 от тях Комисията намери публично достъпна информация за техния производствен капацитет (16). За останалите 39 дружества няма публично достъпна информация, но констатациите от разследването сочат, че техният капацитет е в интервала от 300 000 до 6 милиона единици годишно (17).
 (58)
 Средният производствен капацитет на оказалите съдействие 21 дружества е над 4,3 милиона единици годишно. Средният производствен капацитет на другите 28 дружества, за които има публично достъпна информация, е 1,8 милиона единици годишно. За останалите 39 дружества Комисията използва същата средна стойност — 1,8 милиона единици, с което допълнителният производствен капацитет възлиза на 121 милиона единици. Предвид това, че тези дружества не са оказали съдействие при разследването, техният свободен капацитет не е известен. Като използва най-добрите налични факти и като взе предвид предоставения в доклада „Global and China Automotive Wheel Industry Report 2012—2013“ (18) процент на използване на капацитета — 70 %, Комисията получи допълнителен свободен капацитет, възлизащ на 36 милиона единици. Като